婁縣_(秦朝)

婁縣 ， 中國古縣名 。 治所在今江蘇省崑山市東北 ， 上海市嘉定區西部亦在婁縣境 。 婁縣秦始置 ， 屬會稽郡 。 西漢高祖六年 （ 前201年 ） ， 屬荊國 。 高祖十一年 （ 前196年 ） ， 荊國除 ， 婁縣屬會稽郡 。 高祖十二年 （ 前195年 ） ， 立劉濞爲吳王 ， 治荊國舊地 ， 婁縣屬吳國 。 景帝四年 （ 前153年 ） ， 吳國廢 ， 立劉非爲江都王 ， 治吳國舊地 ， 婁縣屬江都國 。 武帝元狩二年 （ 前121年 ） ， 江都國廢 ， 婁縣屬會稽郡 。 新莽時 ， 改婁縣爲 “ 婁治縣 ” ， 隸會稽郡 。 東漢建武十一年 （ 35年 ） ， 複名婁縣 ， 仍屬會稽郡 。 永建四年 （ 129年 ） ， 分會稽郡置吳郡 ， 婁縣屬吳郡 。 三國 、 晉 、 宋 、 南齊婁縣屬吳郡 。 梁天監六年 （ 507年 ） ， 分婁縣置信義縣 ， 屬信義郡 ， 又置信義郡治南沙縣 （ 今江蘇常熟市西北 ） ， 以信義縣屬信義郡 ； 旋裁婁縣 ， 併入信義縣 。